આવી જ વાત કરતાં અન્ય એક આયાત નિકાસકાર ભાવિન ઠક્કર કહે છે, ‘પહેલાં વર્ષે લાખ- સવા લાખ ટન કાર્ગોનો ટ્રાફિક હતો, પરંતુ પછી નવા બંદરના ઉદય સાથે ટ્રાફિક ધીરે-ધીરે ઘટતો ગયો. અત્યારે અહીં રોજગારીનું પ્રમાણ પણ ઘટ્યું છે. રોજગારી હવે સિઝનલ થઈ છે. જો જૂના બંદરે પૂરતી સગવડતા મળે તો વહાણોની અવરજવર વધે અને માલાસામાનની આયાત નિકાસ વધી શકે. થોડા સમય પહેલાં કસ્ટમ દ્વારા ખૂબ ઉપયોગી એવી ઇલેક્ટ્રોનિક ડાટા ઇન્ટરચેન્જ નામની કોમ્પ્યુટર સુવિધા તો ચાલુ કરાઈ છે જેના કારણે આયાત નિકાસની કામગીરી વિશ્વસનીય અને ઝડપી રીતે થઈ શકે તેવા સંજોગો ઊભા થયા છે, ત્યારે મેરીટાઇમ બોર્ડે જરૃરી સુવિધા ઊભી કરી નથી.’